section_heading: 2007.
paragraph_text: Nakon dobrog starta i četvrte runde u Melbourneu, nije uspjela obraniti titulu u Tokiju jer gubi polufinale od prošlogodišnje finalistice Martine Hingis 4:6, 3:6. Nakon toga pretrpjela je povredu rebra i propustila iduća dva mjeseca na turnirima. Nakon povratka pala je na 14. mjesto svjetske rang liste, a do veljače te godine bila je na osmome. Po povratku je osvojila Istanbul Kup, turnir treće kategorije, ali nakon toga gubi na sva tri Grand Slama gdje dolazi tek do treće runde na svakom od njih. Nije uspjela obraniti ni titulu u Los Angelesu jer je izgubila četvrtfinalni meč od Šarapove. Na US Openu došla je do trećeg kola i neočekivano izgubila od Sybile Bammer iz Austrije. Na turniru u Pekingu izborila je plasman u četvrtfinalnu rundu gdje je bolja od nje bila Amerikanka Lindsay Davenport. Posljednji turnir na kojem je igrala odigrala je kao na vrhuncu karijere jer je u prvom kolu bila bolja od Amelie Mauresmo rezultatom 6:2, 7:5, a u drugom kolu pred Jelenom je pala i 10. tenisačica svijeta Daniela Hantuchova i to sa 6:4, 6:4. Četvrtfinalni meč izgubila je od prve tenisačice svijeta Justine Henin poslije duge borbe rezultatom 6:4, 6:4. Time je najavila mogući povratak na sam vrh svjetskog tenisa. Na turniru u Moskvi, Kup Kremlja, turniru prve kategorije, Dementjeva je došla do prve titule iz trećeg pokušaja. Na putu do finala dobila je Aliciu Molik, Patty Schnyder sa 6:3, 6:4, Viktoriju Azarenku 7:6, 6:2, u polufinalu Dinaru Safinu 6:1, 6:0 i u finalu Serenu Williams u tri seta 5:7, 6:1, 6:1. To je bila njena prva pobjeda nad ovom američkom tenisačicom u ukupno 5 njihovih dvoboja. Ovim je Dementjeva došla do druge Tier I titule i nakon gotovo 28 tjedana uspjela se vratiti među 10 najboljih tenisačica na svijetu.